 1 IziKronike 7 IBhayibheli Elikuyi-Internet INguqulo Yezwe Elisha1 IziKronike 7:1-407 Amadodana ka-Isakare kwakunguThola noPhuwa, uJashubi noShimroni, emane. 2 Amadodana kaThola kwakungu-Uzi noRefaya noJeriyeli noJahimayi no-Ibhisamu noShemuweli, izinhloko zendlu yokhokho bawo. KuThola kwakukhona amadoda angamaqhawe, anamandla ngokozalo lwawo. Isibalo sawo ezinsukwini zikaDavide sasiyizinkulungwane ezingamashumi amabili nambili namakhulu ayisithupha. 3 Amadodana ka-Uzi kwakungu-Izrahiya; amadodana ka-Izrahiya kwakunguMikayeli no-Obadiya noJoweli, u-Ishiyahu, , emahlanu, wonke eyizinhloko. 4 Kanye nawo ngokozalo lwawo, ngokwendlu yokhokho bawo, kwakukhona amaviyo ebutho lempi, izinkulungwane ezingamashumi amathathu nesithupha, ngoba ayenabafazi abaningi namadodana amaningi. 5 Futhi abafowabo bayo yonke imindeni yakwa-Isakare babengamadoda angamaqhawe, anamandla, ayizinkulungwane ezingamashumi ayisishiyagalombili nesikhombisa ngokokubhalwa kwawo wonke ngokwezinhlu zozalo. 6 Amadodana kaBhenjamini kwakunguBhela noBhekeri noJediyayeli, emathathu. 7 Amadodana kaBhela kwakungu-Eziboni no-Uzi no-Uziyeli noJerimoti no-Irayi, emahlanu, izinhloko zendlu yokhokho bawo, amadoda angamaqhawe, anamandla; futhi abhaliswa ohlwini lozalo lwawo aba yizinkulungwane ezingamashumi amabili nambili namashumi amathathu nane. 8 Amadodana kaBhekeri kwakunguZemira noJowashi no-Eliyezeri no-Eliyohenayi no-Omri noJeremoti no-Abhiya no-Anathoti no-Alemeti, wonke lawa kwakungamadodana kaBhekeri. 9 Futhi abhaliswa ezinhlwini zozalo ngokozalo lwawo ngokuphathelene nezinhloko zendlu yokhokho bawo, amadoda angamaqhawe, anamandla, aba yizinkulungwane ezingamashumi amabili namakhulu amabili. 10 Amadodana kaJediyayeli kwakunguBhilihani; amadodana kaBhilihani kwakunguJewushi noBhenjamini no-Ehudi noKhenahana noZethani noTharishishi no-Ahishahari. 11 Wonke lawa kwakungamadodana kaJediyayeli, ngokwezinhloko zokhokho bawo, amadoda angamaqhawe, anamandla, ayizinkulungwane eziyishumi nesikhombisa namakhulu amabili aphuma impi. 12 Futhi uShuphimi noHuphimi babengamadodana ka-Iri; amaHushimi ayengamadodana ka-Aheri. 13 Amadodana kaNafetali kwakunguJahiziyeli noGuni noJezeri noShalumi, amadodana kaBhiliha. 14 Amadodana kaManase kwakungu-Asiriyeli, amzalelwa isancinza sakhe esingumSiriya. Sazala uMakiri uyise kaGileyadi. 15 UMakiri ngokwakhe wathathela oHuphimi noShuphimi abafazi, futhi igama likadadewabo kwakunguMahakha. Igama leyesibili kwakunguZelofehadi, kodwa uZelofehadi waba namadodakazi. 16 Ngokuhamba kwesikhathi, uMahakha, umkaMakiri, wazala indodana futhi wayiqamba ngokuthi uPhereshi; igama lomfowabo kwakunguShereshi; amadodana akhe kwakungu-Ulamu noRekemi. 17 Amadodana ka-Ulamu kwakunguBedani. Lawa kwakungamadodana kaGileyadi indodana kaMakiri indodana kaManase. 18 Udadewabo kwakunguHamoleketi. Wazala u-Ishihodi no-Abhiyezeri noMahila. 19 Amadodana kaShemida kwaba u-Ahiyani noShekemi noLikihi no-Aniyamu. 20 Amadodana ka-Efrayimi kwakunguShuthela noBheredi indodana yakhe noThahati indodana yakhe no-Eleyada indodana yakhe noThahati indodana yakhe, 21 noZabhadi indodana yakhe noShuthela indodana yakhe no-Ezeri no-Eleyadi. Amadoda aseGati ayezalelwe kulelo zwe awabulala ngoba ehla ayothatha imfuyo yawo. 22 U-Efrayimi uyise wawalilela izinsuku eziningi, futhi abafowabo babelokhu beza bezomduduza. 23 Kamuva walala nomkakhe, wakhulelwa wazala indodana. Kodwa wayiqamba ngokuthi uBheriya, ngoba ukuba komkakhe sendlini yakhe kwaletha inhlekelele. 24 Indodakazi yakhe kwakunguSheyera, futhi yakha iBheti-horoni, elisezansi nelisenhla, ne-Uzeni-sheyera. 25 Futhi kwakukhona noRefa indodana yakhe, noReshefi, noThela indodana yakhe, noThahani indodana yakhe, 26 uLadani indodana yakhe, u-Amihudi indodana yakhe, u-Elishama indodana yakhe, 27 uNuni indodana yakhe, uJehoshuwa indodana yakhe. 28 Ifa lawo nezindawo zawo zokuhlala kwakuyiBhethele nemizana yalo engaphansi, ngasempumalanga kuyiNaharani, entshonalanga kuyiGezeri nemizana yalo engaphansi, neShekemi nemizana yalo engaphansi kuze kufike eGaza nemizana yalo engaphansi; 29 ngasohlangothini lwamadodana kaManase iBheti-sheyani nemizana yalo engaphansi, iThahanaki nemizana yalo engaphansi, iMegido nemizana yalo engaphansi, iDori nemizana yalo engaphansi. Amadodana kaJosefa indodana ka-Israyeli ahlala kule mizi. 30 Amadodana ka-Asheri kwakungu-Imna no-Ishiva no-Ishivi noBheriya; udadewabo kwakunguSera. 31 Amadodana kaBheriya kwakunguHebhere noMalikhiyeli, owayenguyise kaBhirizayiti. 32 UHebhere yena, wazala uJafeleti noShomeri noHothamu, noShuwa udadewabo. 33 Amadodana kaJafeleti kwakunguPhasaki noBhimihali no-Ashivati. Lawa kwakungamadodana kaJafeleti. 34 Amadodana kaShemeri kwakungu-Ahi noRohiga, uJehubha no-Aramu. 35 Amadodana kaHelemu umfowabo kwakunguZofa no-Imna noSheleshi no-Amali. 36 Amadodana kaZofa kwakunguSuwa noHarineferi noShuwali noBheri no-Imra, 37 uBhezeri noHodi noShama noShilisha no-Ithirani noBheyera. 38 Amadodana kaJetheri kwakunguJefune noPhisipa no-Ara. 39 Amadodana ka-Ula kwakungu-Ara noHaniyeli noRiziya. 40 Wonke lawa kwakungamadodana ka-Asheri, izinhloko zendlu yokhokho, amadoda akhethiwe, angamaqhawe, anamandla, izinhloko zezikhulu; futhi ngokokubhalwa kohlu lozalo lwawo ayesebuthweni lempi. Isibalo sawo sasingamadoda ayizinkulungwane ezingamashumi amabili nesithupha. 